રૂ.પ૦૦ અને રૂ.૧૦૦૦ની નોટ એકાએક બંધ થતા હવે જૂની નોટોને ઠેકાણે પાડવા અને બ્લેકનાં નાણાંને વ્હાઈટમાં ફેરવવાના અનેક નુસખા લોકો અજમાવી રહ્યા છે. નાના વેપારીઓથી માંડીને બિલ્ડર-બૂકીઓએ આ માટે નિતનવા ખેલ શરૂ કર્યા છે. જેમની પાસે મોટી નોટો સંગ્રહાયેલી છે તેવા લોકો પોતાના વિશ્વાસુ લોકો મારફતે ગામડાંઓના ખેડૂત ખાતેદારોનો સંપર્ક કરી રહ્યા છે અને તેમના ખાતામાં રૂપિયા ટ્રાન્સફર કરાવી રહ્યા છે. તો કેટલીક કંપનીઓ કર્મચારીઓનાં ખાતાંમાં એડવાન્સ પગાર પેટે પણ રકમ જમા કરાવી રહી છે. કાળું નાણું ફેરવનાર કેટલાક તો હાલ માર્કેટ પર વૉચ રાખીને તેલ અને તેલની ધાર જોઈ રહ્યા છે!